MrsKorea & mily2 nélkül ez az epizód nem jöhetett volna létre.
~ 52. rész ~
Lehet, hogy te képes lennél elhagyni engem,
de hogy képzeled, hogy én képes lennék elengedni téged?
Song Yeon...!
Song Yeon, mi a baj?
Miért...?
Kérem, bocsásson meg, Felség!
Song Yeon! Song Yeon!
- Felség! - Mi a baj? Beszélj! Miért sírsz?
- Kérem, engedjen el, Felség. - Song Yeon!
Semmi baj. Csak elfáradtam munka közben.
- Kérem, ne aggódjon miattam. - Azt képzeled, hogy ezt ilyen könnyen elhiszem?
- Felség... - Mi a baj?
Miattam sírsz?
Valamit kérdezni akartam tőled.
Azért maradtál az Akadémián, mert tényleg ezt akartad?
Tudni akarom, mik a valódi érzéseid.
Tényleg ezt akartad?
Felség...!
Mennyi az idő?
~ az Első Számú Ágyas, a Hong családból ~
Már elmúlt az Ökör órája is, Fenség.
~ az Ökör órája: hajnali 1 és 3 óra között ~
Küldd el az udvarhölgyeket, és fél óra múlva oltsd el a fényt is.
Tessék?
Híreszteld el, hogy Őfelsége azután keresett fel, miután ők már elmentek.
Mondd ezt az udvarhölgyeknek. Megértetted?
- De Fenség, miért akarja, hogy...? - Nem érted, mi a szándékom mindezzel?
Ha a Király nem keresi fel az ágyasát a nászéjszakán,
mit gondolsz, mekkora szégyent jelent az számomra?
Kigúnyolnak majd, és kinevetnek a hátam mögött.
Értem, Fenség. Úgy teszek, ahogy parancsolta.
Igen, Felség.
Ez azt jelenti, hogy minden úgy történt, ahogy te szeretted volna?
Song Yeon!
Igen, Felség. Én akartam az Akadémián maradni.
Alig hogy megvalósult az álmom, hogy akadémiai festő legyek.
Nem tudtam mindet csak úgy feladni.
Ezért tettem.
Szóval kérem, ne kérdezze ezt még egyszer tőlem.
Figyelnek minket, Felség.
Könyörögve kérem, engedjen el.
Jól van...
Akkor hát így történt.
Hogy őszinte legyek, én...
Azt hittem, te...
Azt hittem, ugyanúgy érzel, mint én.
Bár tudtam, milyen fontos számodra az, hogy Királyi Festő lehessen belőled,
... én bolond...
... azt hittem, talán...
... te is úgy éreztél, ahogy én.
Sajnálom. Úgy tűnik, felesleges kérdés volt.
Hogy őszinte legyek, én...
... azt hittem, talán... Azt hittem, ugyanúgy érzel, mint én.
Utat! Utat Hong főtitkár úr előtt!
Te jó ég! Most nézd meg, milyen sokra vitte ez a trágyahordó!
Trágyahordó? Hiszen ő a Főtitkár, a Birodalmi Testőrség parancsnoka, és a királyi család tagja!
- Már a hangja is reszketést kelt a kormányban! - Komolyan?
Mit műveltek? Hong titkár itt készül elhaladni!
Várj egy percet.
Álljon meg a gyaloghintó.
- Jól figyeljen rám. - Igen, Uram?
Ismerem ezt a férfit. Hagyja békén.
Rég találkoztunk, Dal Ho!
Hallottam, hogy megnősültél. Sajnálom, hogy nem lehettem ott!
Semmi baj! Hogyan is jöhetett volna el az esküvőmre?
Semmi szükség erre. Már úgyis hívatni akartalak. Örülök, hogy látlak!
- Hogyan? Engem? - Igen.
Most, hogy megnősültél, szükséged lehet egy tisztességes állásra is.
Ezért azon gondolkoztam, hogy felajánlok neked egy állást a palotában.
A palotában!
Azt hiszed talán, annyira haszontalan vagyok, hogy még egy állást sem tudok találni neked?
Dae Su segítségével foglak értesíteni.
Köszönöm! Hálásan köszönöm, Uram!
Jól van. Induljunk!
Ilyen közel álltok a Főtitkár úrhoz?
Hát nem hallottad az imént? A férjemet a palotába fogja rendelni!
Természetesen közel állunk hozzá!
Nagyon sajnálom, ami az imént történt.
Végezze jól a munkáját! Ne bosszantson fel!
Üdvözlöm. A Kyujanggak tisztviselője vagyok.
Ki Chun Yik tanácsos vagyok. Az új helyettes tanácsosra vártam.
Örülök, hogy megismerhetem. A nevem Min Joo Shik.
Menjünk be.
Kérem, álljon fel, Uram!
- Hogy mondta? - Az a Tanácsos úr széke.
A helyettes tanácsos széke a túloldalon van. Kérem, üljön át oda.
Maga...! Mit fecseg itt össze-vissza?
Hogy képzeli, hogy a helyettes tanácsos alacsonyabb rangú helyen üljön, mint egy félvér?
- Miféle őrültség ez? - Ez túlmegy minden határon!
Még mindig ő a Tanácsos. Úgy járja, hogy a legfőbb hely az övé legyen.
És tisztelettel szóljon hozzá. Az ország törvényei és szokásai így diktálják!
Törvények és szokások? Hogy merészel egy félvér kioktatni engem?
- Uram! - Így igaz. Ez az ember kioktatta önt.
Tessék?
Úgy tűnik, ön nem ismeri a törvényt és a szokásokat.
Ezért megérdemli, hogy egy beosztottja kioktassa.
- Na idefigyeljen! - Fogja vissza magát!
Lehet, hogy félvér nemesúr vagyok, de még mindig én vagyok a Tanácsos,
maga pedig a beosztottam.
Talán emlékeztetnem kell arra, hogy így szólnak Őfelsége parancsai?
Félre! Beszélnem kell Őfelségével!
Mielőtt belépne a Királyi Palotába, át kell kutatnunk a ruházatát.
Kérem, forduljon a Birodalmi Testőrséghez.
Először a Kyujanggak, most meg a Birodalmi Testőrség.
Mikor vették át az ország irányítását olyanok, akiknek kérdéses a származása?
Nem érdekelnek a Birodalmi Testőrök. Félre!
Uram, nem kellene ezt tennie.
Be fogok menni. Majd meglátjuk, bántani merészelnek-e!
Megállni!
- Mi ez a felfordulás? - Bocsásson meg, Uram.
A helyettes tanácsos úgy akar belépni a Királyi Palotába, hogy nem nézhetjük át a ruháit.
Miféle munkát végeztek?
Azt parancsoltam, hogy tartóztassátok le azt, aki nem engedi, hogy átnézzük a ruházatát!
Kérem, bocsásson meg, Uram.
Őfelsége ellenségei a palotában vannak.
Mit csináltok majd, ha a ruháik alatt fegyvert rejtegetnek, hogy meggyilkolják a Királyt?
Ez felháborító, Hong titkár! Merénylettel gyanúsít?
Azt akarja mondani, hogy Őfelsége ellen szövetkezek, és megpróbálom megölni őt?
Nem állt szándékomban megvádolni ilyesmivel, de milyen fura, hogy így magára vette.
- Talán tényleg rejteget valamit? - Hong titkár!
- Ha nem, akkor hagyja, hogy átkutassák a ruháit. - Én nem fogom hagyni!
Nincs semmi rejtegetnivalóm! Miért kell részt vennünk a játékaiban?
Ön ezt játéknak képzeli? Ezek Őfelsége parancsai!
Rendben, ha így viszonyul a dolgokhoz, akkor nem hagyom csak úgy elsiklani ezt az ügyet,
csak hogy megtanulja, mit jelent tisztelni Őfelsége parancsait.
- Vigyétek el! - Micsoda?
- Azt mondtam, vigyétek őket a Testőrszállásra! - Igenis!
Beléphet.
Ez meg mi?
Egy zsebkés. Nem tudta, hogy minden nemesúr zsebkést tart magánál?
Honnan tudhatnánk, hogy nem fegyver?
- Micsoda? - Kivizsgáljuk, mielőtt visszaadnánk.
Beléphet. Következő!
Hogy érti ezt? Hong titkár visszaél a hatalmával?
Így van, Felség.
Nem csak hogy letartóztat mindenkit, aki nem engedi átkutatni a ruházatát.
A hatalmánál fogva pozíciókat osztogat a kormányban.
A raktárai lassan megtelnek az adományokkal, amelyeket ezekért a pozíciókért kap.
Ön tényleg semmit sem tudott erről?
Hong titkár visszaél főtitkári hatalmával, és azzal, hogy immár rokonságban áll a királyi családdal.
Ez túlzás, Főtanácsos uram! Lehet, hogy Hong titkár néha túlbuzgó,
de ő nem az a fajta férfi, aki visszaél a hatalmával.
Az csak még jobban bátorítja őt, ahogy Felséged tekint rá.
- Tanácsos! - Több hivatalnok is ellenzi, hogy kivételezik vele.
Ezért hagyta, hogy a No Ron párt tagjai visszatérjenek a kormányba?
Ez az a demokratikus kormány, amit említett?
Látni kívánt, Felség?
Hallottál valamit Hong titkárról?
Tényleg adományokat fogad el, és pozíciókat osztogat a kormányban?
Néhány megbízható jóbarátját beajánlotta a Három Tanácsba és a Munkaügyi Minisztériumba.
De biztos vagyok benne, hogy nem vesztegették meg őt, Felség.
- Hogyan is történhetne meg ilyesmi? - Akkor?
Azt mondod, hogy a Legfőbb Állami Tanácsos hazudott nekem?
Azt hiszem, úgy terjedhetett el a pletyka, hogy Hong titkár nagyon sok látogatót fogad.
Felség!
- Menj, és hívd ide Chae tanácsadót! - Igenis, Felség.
Azt hallottam, Őfelségéhez indult, Excellenciás uram.
Látom, nem csak tyúkokkal játszadozott a palotában, hanem egy ifjú tigrist is nevelgetett!
Mit művelt egész idő alatt?
Elsőként Hong Gook Youngtól kell megszabadulnunk!
Megértette?
Igen, Uram. Igazából a többiek már várják önt, hogy megvitathassuk Hong titkár ügyét.
- Kérem, jöjjön velem. - Nem, máshová kell mennem.
A palota és a királyi család rangidős tagja, az Anyakirályné látni óhajt engem.
Szóval azt mondja, az Anyakirálynéhez indult?
Van más választásom?
- Ennyi elég lesz. Most elmehetsz. - Igenis, Felség.
- Kérem, kóstolja meg a teát, Főtanácsos. - Igenis.
Hogy érzi magát, Excellenciás uram? Bizonyára örül, hogy visszatérhetett a palotába.
Beszéljen nyugodtan, Tanácsos.
Először azt hittem, a palota szerkezete megváltozott azóta, hogy itt jártam.
Hogy érti ezt?
Beletelt egy kis időbe, míg megtaláltam Felséged lakosztályát.
Honnan tudhattam volna, hogy áthelyezték Felségedet egy ilyen félreeső palotába?
Azt hallottam, feladta a No Ron tisztviselőit és Hwa Wan hercegnőt saját jóléte érdekében.
Ennyit kapott cserébe, Felség?
Úgy tűnik, megöregedett, Tanácsos.
Ha nem butult el teljesen, tudhatja, milyen hatalommal bírok.
Igen, jól tudom.
De azt is tudom, hogy lehet, hogy semmi hasznát nem veszi majd.
Komolyan? Valóban így gondolja?
Hát nem ezért kéretett most ide?
Visszavonom, amit mondtam. De az emberek változnak, akárcsak az évszakok.
Ne bízza el magát túlságosan, Tanácsos.
Hát nem pont az én kezeim által lett kegyvesztett, csak mert annyira elbízta magát velem szemben?
Hallottam, hogy minden nap eljöttél a palotámhoz, hogy köszönts engem.
Mondtam, hogy maradj távol, míg nem kéretlek. Miért tettél ilyen ostobaságot?
Kérem, bocsásson meg, édesanyám.
Nem számít, miként érzel, mert az új ágyas már itt van, hogy szolgálja Őfelségét.
Ezért kérlek, nyílj meg előtte, és viseld jól a gondját.
Azért kérettelek most ide, hogy ezt elmondhassam.
Igenis, édesanyám. Úgy teszek, ahogy kéri.
Az új ágyas hamarosan megérkezik. Igyunk meg egy teát és beszélgessünk.
Bátorítsd őt a tanácsaiddal!
Értettem, édesanyám.
Milyen szerencsés, hogy Hae Kyung királyné végre hajlandó volt fogadni a Királyné üdvözletét.
Igen. Most már végre megnyugodhatok.
De aggódok, hogy az a szajha Song Yeon újabb botrányt kavar!
Újabb botrányt? Azt hittem, az az ügy már megoldódott!
Megoldódott? Asszonyom! Hát ön nem hallotta a pletykákat?
- Pletykákat? - Pontosan!
A Király még a nászéjszakáján se kereste fel az új ágyast!
És ez is Song Yeon miatt történt!
Azon az éjszakán Őfelsége az Akadémiára ment, hogy megkeresse őt!
Micsoda? Ó te jó ég...!
- Fenség! - Édesanyámhoz jöttem. Jelentsen be.
Igenis, Fenség.
- Felség, Hong ágyas megérkezett. - Kísérd be őt.
Kérem, fáradjon be.
Úgy érted, a családod birtokán az esővíz alapján becsülitek meg a várható termést?
Igen, édesanyám. Egy tartályt ásunk a talajba, és azzal mérjük az esővíz állását.
A palotám kertjében már jómagam is elástam egyet, és úgy tűnik, idén bőséges termésünk lesz.
Valóban? Milyen csodálatos ezt hallani!
Úgy örülök, hogy tőled hallhatok népünk sorsának boldogulásáról, Hong ágyas.
Én is ugyanígy érzek, édesanyám.
Ön végtelenül jóságos.
Örülök, hogy együtt láthatlak titeket.
Mivel Hong ágyas még új a palotában,
kerüljetek közel egymáshoz, és lásd el őt a tanácsaiddal.
A legnagyobb igyekezettel fogom szolgálni a Királynét.
Köszönöm. De a legfontosabb most az, hogy trónörökösünk szülessen.
Így elsősorban a Királyt kell szolgálnod.
Hong ágyas, miért nem felelsz?
A legnagyobb tisztelettel, Felség... Szeretném szolgálni a Királyt is.
De... úgy érzem, méltatlan vagyok arra, hogy szolgáljam Őfelségét.
Hogy érted ezt?
Beszélni akarok veled.
Miért mondtad el édesanyánknak, hogy Őfelsége nem keresett fel az éjjel?
Nem gondoltad, hogy ezzel bajt okozhatsz?
Kérem, bocsásson meg, Felség, de nem akartam hazudni édesanyánknak.
Ha belépsz a királyi családba, az első dolog, amit meg kell tanulnod, az az,
hogy mindig jól válogasd meg a szavaidat.
Hogy lehetnél királyi ágyas, ha csak úgy mindent kimondanál, ami a szívedet nyomja?
Kérem, bocsásson meg, Felség.
Ezt most még elnézem, mert a palota szabályai és viselkedési normái még újak számodra.
De gondoskodj róla, hogy ez többé ne fordulhasson elő.
Megfogadom a szavait, Felség.
Nem!
Ez nem jó!
Mi van veled?
Ez szemét! Szemét!
Szemétbe való!
- Song Yeon, mi ütött Yi festőbe? - Nem tudom.
Azt hiszem, megdöbbentette a hír, hogy nem őt választották a királyi portréra.
Ez történik, ha valaki túlságosan elbízza magát, és túlértékeli a saját helyzetét.
Uram... Kérem, bocsásson meg.
Miért kérsz bocsánatot?
Miattam nem kapta meg a királyi portré megbízatását.
Nem, nem erről van szó, Song Yeon.
Haszontalan életet éltem! Az összes festményem pocsék!
Nem tudom, mi célja lehetne most az életemnek.
Song Yeon...
Uram...
Song Yeon!
- Song Yeon! - Uram...
Mi a baj?
- Kérem, fogadjon el tanítványaként! - Tanítványomként?
Mégis kit taníthatnék én?
Nincs tanítanivalóm. Menj haza.
Mester! Addig nem megyek el, míg tanítványának nem fogad! Mester!
Nos, csinálj, amit akarsz.
- Mester! Mester! - Engedj el. Lecsúszik a gatyám.
- Mester! - Azt mondtam, eressz el!
Mester! Mester!
Nem tudok aludni a köhögésedtől.
Mit akarsz tanulni tőlem?
Láttam a szabadságot a festményeiben.
Kérem, segítsen életre kelteni a lelkemet.
Kelj fel.
Ha a tanítványom szeretnél lenni, sok dologról le kell majd mondanod. Képes leszel rá?
Bármire, Mester! Lemondok bármiről, amit csak kér.
Kövess.
- Hová megyünk? - Meg kell tisztítanunk téged világias vágyaidtól.
Vágyaimtól? A világias vágyaimtól?
Azt mondtam, gyere utánam.
Igenis, Mester!
- Őfelségéhez indult? - Igen.
Hong titkár, várjon egy percet.
Ma inkább forduljon vissza.
Hogy érti ezt? Forduljak vissza?
Hogy őszinte legyek, Őfelsége megkért minket, hogy ma zárjuk ki önt a kormány üléséről.
Hogy micsoda?
Zárjanak ki? Hogy tehetett ilyet?
Kérem, bocsásson meg, Felség, de Hong titkár még nem érkezett meg.
Hong titkár nem vesz részt a mai ülésén.
Ma a főváros gondjait fogjuk megvitatni. Gazdasági Miniszter uram, kezdheti.
Igenis, Felség. A főváros megélhetési költségei...
Uram! Nem azt mondta, hogy a kormány ülésére igyekszik?
Miért tért vissza ilyen hamar?
- Uram! - Mi van vele? Történt valami?
Őfelsége megkért minket, hogy ma zárjuk ki önt a kormány üléséről.
Hogy érted azt, hogy nem tudod elérni Yi festőt?
Nem is ment haza.
- Úgy véli, történt vele valami? - Nem tudom.
Várjunk rá.
Ebben az esetben Tak festő veszi át a feladatát, a raktárkészlet ellenőrzését.
Vigyél magaddal néhány damót, és végezz a munkával hamar.
- Igenis, Uram. - Menjünk, Uram.
Hová mehetett?
Nézzétek át a tegnap érkezett festékanyagot.
Azt a papírt az Őfelségét érintő események megörökítésére használjuk. Tedd legfelülre!
- Uram...! Kérem, segítsen nekem! - Egyedül még erre sem vagy képes?
- Magasan van! Nem érem el! - Miért vagy ilyen alacsony?
A papír! A papír!
- Jól vagy? - Miért nevetsz? Mi olyan vicces?
Van itt egy Sung Song Yeon nevű damo?
Én volnék az, asszonyom.
- Te vagy Sung Song Yeon? - Igen, asszonyom.
Szóval most már még az ágyas is keresteti?
Ő nem valami elkóborolt eb! Miért hívatja mindenki folyton?
Most végre jól megtépik Song Yeont!
Micsoda?
Mindenki tudja, hogy Őfelsége és Song Yeon szereti egymást. Mi mást akarna Hong ágyas?
Biztos vagyok benne, hogy jól összevesznek majd!
Többé nem fogok irigykedni rá! Folyton csak bajba keveredik mindenkivel!
Tudom. Az élete tele van kavarodással.
Remélem, nem esik bántódása...
Fenség, Choi udvarhölgy vagyok.
Gyere be.
- Most elmehetsz. - Igenis, Fenség.
- Leülhetsz. - Igenis, Fenség.
Olyan szép vagy, mint amilyennek mondták.
Te talán most látsz engem először, de én már nagyon sokat hallottam rólad.
Azt is hallottam, hogy a Királyné téged akart királyi ágyasnak. Igaz ez?
- Fenség, ez... - Mi a baj? Bonyolult lenne a kérdés?
- Fenség... - Továbbá...
Azt is hallottam, hogy a Király felkeresett azon az éjszakán, mikor beléptem a palotába. Igaz ez?
Nem azért jöttem a palotába, hogy mindenki rajtam nevessen.
De miattad gúny tárgya lettem.
Még mindig a fülemben csengenek azok a pletykák, amiket a hátam mögött suttognak.
Azért hívtalak ma ide, hogy megtudjam az igazságot.
Szóval ha nem akarsz megsérteni, el kell mondanod az igazat. Megértetted?
- Mit jelentsen ez az egész, Hong ágyas? - Felség!
- Song Yeon, hagyj magunkra.
- Felség... - Azt mondtam, elmehetsz!
Igenis, Felség.
Mit keresett ez a lány a palotádban?
- Felség... - Azt kérdeztem, mit keresett itt ez a lány!
Kérem, bocsásson meg, de nem értem, miért ilyen mérges.
Tessék?
Hiszen ismeri a róla és Őfelségéről szóló pletykákat.
Csupán ki akartam deríteni az igazságot erről a szóbeszédről.
- Ha Őfelségét akarom szolgálni, tudnom kell... - Hallani se akarok erről!
Ez minden mentséged?
Felség!
A tetted semmi másról nem árulkodik, csakis a féltékenységről!
Féltékenységről, Felség? Hogy mondhat ilyet?
És én még gyógyfőzetet is hoztam neked, mert nem tudtam, miféle nő vagy!
Nincs más választásom, meg kell fegyelmeznem téged!
Felség!
Holnap reggel várlak a palotámban,
és hozd magaddal az asszonyok viselkedésére vonatkozó kézikönyvet.
Mivel úgy tűnik, nem ismered hitvesi kötelességeidet,
újra meg kell tanítanom ezeket neked.
Megértetted?
Felség...
Amikor ellenszegült a kérésemnek és a palotába küldte a húgát, úgy hittem, jó okkal tette.
De úgy tűnik, félreismertem magát.
- Fenség... - Nem tudom, mi rosszat tettem, bátyám...
Csak meg akartam tudni, hogy a szóbeszéd igaz volt-e.
Mi olyan rossz ebben, bátyám?
Azt akarja, hogy vigyem magammal a tankönyvet, és elfogadjam a tanításait?
Hogy parancsolhatott ilyesmit?
Olyan nagy bűn idehivatni egy damót, hogy meg kell aláznia engem a szolgálóim előtt?
- Fenség... - Nem én vagyok féltékeny, hanem a Királyné!
Biztos vagyok benne, hogy azért viselkedik így, mert nem akarja, hogy én legyek az ágyas!
- Miért várakozik idekinn, Miniszter? - Valamit mondanom kell önnek, Felség.
- Mi volna az? Hallgatom. - Hong titkár látni kívánja önt.
Hong titkár?
Hát nem adtad át neki a parancsomat, hogy a kérésem nélkül nem léphet be a palotámba?
De igen, Felség. Átadtam a parancsot.
Őfelsége, a Király!
- Ma ezeket a beadványokat fogjuk megvitatni. - Hong titkár!
- Igen, Felség? - Hagyd el a fogadócsarnokot.
- De Felség... - Tedd, amit mondtam.
Azt mondták, megkaptad a parancsaimat.
Míg másképp nem döntök, addig ne jelenj meg a kormány ülésein.
Értem, Felség.
- Hallottátok a híreket? - Miféle híreket?
- A Király kiküldte Hong titkár urat az ülésről! - Micsoda?
De miért tenne ilyet?
Biztos mérges rá, amiért őrizetbe vette azokat a hivatalnokokat.
De akkor is! Nem túl szigorú büntetés ez, hogy kiparancsolja őt az ülésről?
Amint eljön az ősz, a gyümölcs lehullik a fáról.
Balszerencséjére, ön még azelőtt lehullott, hogy a nyár beköszöntött volna.
Látnom kell Őfelségét. Kérem, jelentsen be!
Jelenleg Chae tanácsadóval tárgyal. Kérem, keresse fel egy másik alkalommal.
- Felség, én vagyok az, Hong titkár! - Fegyelmezze magát!
Beszélnem kell önnel! Kérem, engedje meg, hogy belépjek, Felség!
Felség! Beszélnem kell önnel!
Felség!
Bemehet.
Ülj le.
Szóval, mi mondanivalód van számomra?
A legnagyobb tisztelettel, Felség... Miért távolított el a kormányból?
Miért parancsolt rám, hogy távozzak?
Nem tudod, miért?
Nem, Felség. Nem tudom, miért.
Nem azért távolítottalak el a kormányból, hogy megbüntesselek, hanem hogy megvédjelek.
- Nem jöttél rá? - Felség!
Tisztában vagy azzal a problémával, amit a hivatalnokok átkutatásával okoztál?
Tudom, hogy néhányan úgy gondolják, túllépted a hatáskörödet.
De ettől eltekintve semmi rosszat nem tettél.
De ha továbbra is jelen lennél az üléseken, megpróbálnának ártani neked.
Azért távolítottalak el, mert nem akartam, hogy a célpontjukká válhass.
Most már érted, mi volt a szándékom azzal, hogy kiküldtelek?
Bocsásson meg, Felség!
Nem értettem meg a szándékait, és ilyen nagy felfordulást okoztam!
Ostoba voltam! Kérem, bocsásson meg, Felség!
Nem. El kellett volna mondanom a tervemet, mielőtt így megbántottalak.
Úgy gondoltam, anélkül is megérted majd, hogy bármit mondanék.
Az én hibám. Most pedig kelj fel.
- Felség! - Állj fel.
És ha már szóba került, mondok még valamit.
Alattvalóim közül téged szeretlek a legjobban.
Azt kívánom, bár anélkül is tudnád ezt, hogy folyton emlékeztetnélek rá.
Ezért nem akarom, hogy szóbeszéd tárgya legyél.
Inkább azt szeretném, hogy dicséretet és elismerést kapj a többiektől.
- Felség! - Mindenki szemmel tart.
Ezért még jobban oda kell figyelned, amikor a dolgaidat intézed. Megértetted?
Igen, Felség. Nem felejtem el a szavait!
Köszönöm.
Szerettelek volna szabadságra küldeni téged, de ha már itt vagy, akár dolgozhatunk is.
Amikor látlak, hasznodat akarom venni!
Gyere, nézd meg ezt!
- Mi ez, Felség? - Ezt a rendeletet a jövő hónapban hírdetjük ki.
Felség, ez a rendelet eltörölné a rabszolgaságot!
Pontosan. Amint helyreáll a béke a kormányban, megreformáljuk a rabszolgaságot érintő törvényt.
Úgy hallottam, sok rabszolga megszökik, mert gazdáik kizsákmányolják és bántják őket.
A törvény miatt vadásznak rájuk, és családjuknak, szomszédaiknak kell feljelenteni őket.
- Nem gondolod? - Felség...
Ezért eltörlöm a tartásukat, és ezzel megtiltom a durva bánásmódot a rabszolgák ellen.
Magasabb rangot kapnak, és megakadályozom, hogy a nemesek bántsák és kizsákmányolják őket.
Valamint a megélhetést is stabilizálni fogjuk.
De a nemesurak rabszolgákat tartanak. Ezt nem fogják olyan könnyen elfogadni.
Volt valaha bármi, amit könnyen megvalósítottunk?
Ha félnénk a tiltakozásuktól, el se kezdhettük volna a munkát.
A rabszolgákat történelmünk során mindig is bántalmazták, de ők is a népemhez tartoznak.
Hallottam arról a sok gondról, melyet a félvérek okoztak a kormányban!
Először mindenbe beleavatkoztak, kezdve a vizsgálatoktól egészen a jelentések formájáig.
De annyira el vannak telve maguktól, hogy az már szinte nevetséges!
És ez csak a kezdet. Láthatta, mi lesz még itt. A félvérek esete csak a kezdet.
Őfelsége nem fog itt megállni, hogy megfosszon minket a hatalomtól!
Akkor mit tehetnénk?
Meg kell mutatnunk, mi történik azokkal, akik túlságosan elbízzák magukat.
A No Ron pártnak több száz évbe telt, míg létrehozta ezt a kormányt.
Ki kell gyomlálnunk ezeket a vadhajtásokat, mielőtt még gyökeret eresztenének!
A portré alapja már elkészült. Most már csak annyi a dolgunk, hogy átfestjük selyemre!
- Igen, kérlek, segíts nekem, Cho Bi! - Hiszen tudod, hogy én vagyok a legjobb damo!
- Jaj ne! Jaj, most mi lesz? - Mi a baj?
Nincs aranyszínű festékanyagunk. Biztos az Akadémián felejtettem.
Az Akadémia palotai raktárában biztos tartanak. Megyek, és hozok egy keveset.
Nem, hiszen te vagy a festő! Majd én megyek, és gyorsan idehozom!
Őfelsége, a Király!
Már ilyen jól állunk, hogy el lehet kezdeni a színezést?
Igen, ma kell utoljára itt ülnie a festményhez.
A királyi portré a következő hónapra készül el.
Valóban? Remélem, nem siettél miattam.
Azért kérdezem, mert a portré hamarabb elkészül, mint reméltem volna.
Kellemetlenül érzed magad, amiért a dolgozószobámba kell jönnöd?
Dehogyis, Felség!
Ha... ha kellemetlenül érzed magad amiatt, amit korábban mondtam,
akkor ne is foglalkozz vele, Song Yeon.
Most, hogy tudom, mik a valódi érzéseid, úgy foglak kezelni, mint korábban.
Remélem, te is ugyanígy teszel majd.
Most kezdheted.
Igenis, Felség.
Felség!
Hallottam, hogy a fiam odabenn van. Jelentsen be.
Igenis.
Fiam! Miért csinálod ezt?
Hogyhogy még nem kerested fel Hong ágyast? Hát nem tudod, miért választottuk ki őt?
De van még valami, ami ennél sokkal dühítőbb!
- A nászéjszakádon te az Akadémiára... - Édesanyám.
Tudom jól, mit akarsz mondani.
Többé nem fogok aggodalmat okozni neked, ezért kérlek, ne aggódj emiatt.
Ma éjjel felkeresem Hong ágyast.
Tudom, hogy Királyként ez a dolgom.
Szóval kérlek, édesanyám, ne is mondj többet.
- Legyen óvatos a hazaúton, Uram. - Vigyázzon magára, Mester.
Holnap találkozunk.
Milyen ijesztő éjszakánk van. Tökéletes arra, hogy kirabolják az embert!
De ennek a rablónak tudnia kell, hogy nincstelen félvérek vagyunk!
Igazad van. Lehet, hogy még ő adna nekünk egy kevéske pénzt. Már nézem is, merről jön!
- Mi erre megyünk. - Vigyázzatok a hazaúton.
Mit művelnek?
Kik maguk? Ki küldte önöket?
Ki van ott? Van ott valaki?
Jól vagy?
Jól vagyok. Menj, és nézd meg, a Mester jól van-e.
Biztos őt is követték.
Veszélyben az élete.
Tűz van! Tűz van!
- Jól van? - Térjen magához!
Uram! Uram! Térjen magához!
Térjen magához, Uram! Hívjanak orvost!
Nyissa ki a szemét, Uram!
A Tanácsost és a hivatalnokokat megtámadták?
Nagy fájdalommal kell értesítenem, hogy megtámadták őket múlt éjjel.
Ráadásul még a Tanácsos házát is felgyújtották.
Mindegyik Kyujanggak-tisztviselőt egyszerre támadták meg.
Azok tehették, akik nem örültek a kinevezésüknek.
- Hol vannak most? - A helyi közkórházban.
Azonnal hozassák át őket a Királyi Kórházba, és szóljanak a Királyi Orvosnak! Látni akarom őket!
- Felség! - Fels-...
Hol van a Tanácsos?
Őfelsége, a Király!
- Felség! - Tanácsos!
- Mi történt? Még mindig eszméletlen? - Igen, Felség.
Meg tudják gyógyítani?
Beszéljen!
Kérem, bocsásson meg, de a Tanácsos túl sok mérgező füstöt lélegzett be.
Nehéz lesz teljesen felépülnie.
Magyar felirat: Brigi (brigichan@hotmail.com) http://yisanprojekt.uw.hu/
Időzítés: MrsKorea Javította: Brigi
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com